SAB kap terug ná arrestasies, beslaglegging | Maroela Media
Die polisie het op vragmotors van die SAB beslag gelê. Foto: @FaithMazibukoSA/Twitter
Die Suid-Afrikaanse Brouery (SAB) hou vol dat hy aan die regulasies van die afsonderingstydperk voldoen.
Dit kom nadat van sy werknemers Woensdag in hegtenis geneem is en daar op van sy vrag beslag gelê is tydens padblokkades in Gauteng.
Daar is onder meer padblokkades op die M1 in Johannesburg gehou en operasies is in Silverton, Pretoria, en aan die Wes-Rand uitgevoer.
Volgens die provinsiale regering het die padblokkades en spesiale operasies ten doel gehad om op te tree teen diegene wat nie aan die regulasies van die afsonderingstydperk voldoen nie en om beslag te lê op onwettige goedere wat in dié tyd vervoer word.
Die SAB het bevestig dat sewe van sy werknemers en twee derdeparty-drywers in hegtenis geneem is en dat daar op vragmotors en vrag beslag gelê is.
Volgens die SAB word daar wel in die afsonderingstydperk-regulasies voorsiening gemaak vir die verskuiwing van alkohol by sy sewe brouerye. "Die voorafgoedgekeurde plan is daarop gemik om die veiligheid van ons werknemers, die gemeenskappe wat om ons bedrywighede woon, die omgewing en ons voorraad te verseker."
Die SAPD stop motoriste op die M1 in Johannesburg om te bepaal wie die reëls van die landswye afsondering verontagsaam. (Foto: GautengGov/Twitter)
Die alkohol wat vervoer is toe wetstoepassingsagentskappe toegeslaan het, moes volgens die SAB na 'n ander stoorplek geskuif word aangesien die stoorkapasiteit by sy pakhuise die toegelate limiet bereik het.
"Die alkohol waarop daar beslag gelê is, was nie om te verkoop of te versprei nie en was ten alle tye in die SAB se besit. Daar is ook toestemming gekry om om 'n gedeelte van ons verpakte voorraad te vervoer."
Die SAB het gesê hy wil graag die publiek en die regering die versekering gee dat hy binne die perke van die wet optree en die afsonderingstydperk ernstig opneem.
Die SAB het gesê hy verskaf regsverteenwoordiging aan sy werknemers wat in hegtenis geneem is.
Gauteng koronavirus SAB
Waarom was die drywers nie met permitte voorsien as toestemming vir die vervoer van die voorraad nie, Niemand sê dat julle nie toestemming gehad het nie maar daar was reels in plek wat gevolg moes word verbreek jy dit moet jy maar die gevolge dra, daar is huidiglik geen aanvraag op alkohol juis omdat dit nie verkoop mag word nie so waarom vervaardig SAB nog alkohol as hulle juis genoeg voorraad in hul store het.
Nog drank wat die staat beslag op gelê het!Wonder net waar gaan dit uiteindelik opeindig?Staat maak mooi bymekaar
Hulle sal nou enigiets doen om blanke ekonomie tot in die grond te werk. Geen ander land in die wêreld het verbod op drank en sigarette geplaas nie. Dit hou die ekonomie aan die gaan. Beperk dan net verbruikers se aankope. Dit sal mense ook rustiger hou. Maar nou ja, Cele wil net wys wat se kommunistiese mag hy oor die land het. Sy wil en te duiwel met die land.
Die Regulasies is DUIDELIK. Alkohol mag nie van punt A na B verskuif word nie. Wat verstaan die mense nie.